[{"text_idx": "#000000", "text": "Cynllun cyfrifiadurol \u00a340m yn methu targedau swyddi"}, {"text_idx": "#000001", "text": "Fe wnaeth cynllun cyfrifiadurol gwerth \u00a340m greu llai na hanner y swyddi yr oedd wedi gobeithio ei wneud, a chefnogi llai na hanner y nifer o fusnesau yr oedd wedi bwriadu eu cefnogi."}, {"text_idx": "#000003", "text": "Bwriad y cynllun oedd creu dros 400 o swyddi, ond dim ond 170 o swyddi gafodd eu creu yn y pen draw. Roedd y cwmni'n gobeithio cefnogi 550 menter yn ystod y pum mlynedd gyntaf, ond dim ond 247 o fusnesau gafodd eu cefnogi."}, {"text_idx": "#000004", "text": "Dywed HPC Wales bod y cynllun wedi bod yn llwyddiant."}, {"text_idx": "#000006", "text": "Disgrifiad o\u2019r llun, Mae HPC Wales yn gyfuniad o rwydwaith cyfrifiadurol y prifysgolion"}, {"text_idx": "#000007", "text": "Dywedodd David Elcock, prif weithredwr a swyddog cyllid HPC Wales wrth BBC Cymru Fyw: \"Mae wedi bod yn gynllun heriol ag anodd ond mae'n un lle rydym wedi cyflawni llawer a lle rydym wedi creu ased cenedlaethol i Gymru, wrth sefydlu rhwydwaith uwch-gyfrifiadurol gyntaf Cymru. Mae ganddo ni beiriant a rhwydwaith y gall Cymru fod yn falch ohono, ac mae ymysg y gorau yn Ewrop."}, {"text_idx": "#000008", "text": "\"Roedd y targedau gwreiddiol yn anodd ac fe gafon nhw eu gosod yn 2009 a 2010 cyn dechrau'r dirwasgiad economaidd, a chyn i'r economi droi, nid ond yng Nghymru a'r DU ond yn Ewrop a'r byd."}, {"text_idx": "#000009", "text": "\"Felly fe gafodd y targedau eu gosod mewn cyfnod, ac yna, pan ofynnwyd i'r prosiect gyflawni'r targedau roedd y tirlun economaidd wedi newid, a newid yn sylweddol. Felly rwy'n credu bod HPC Wales wedi gwneud yn dda iawn i greu 170 o swyddi newydd yma yng Nghymru na fyddai'n bodoli heblaw am ein gwaith ni.\""}, {"text_idx": "#000010", "text": "Disgrifiad o\u2019r llun, Mae prif swyddfa'r cwmni wedi bod ar y safle yma ym Mangor"}, {"text_idx": "#000011", "text": "Mae prif swyddfa'r cwmni yn adeilad Ty\u0302 Menai ym Mangor ar fin cau, tra bod cais newydd am arian Ewropeaidd i ariannu cynllun HPC Wales Rhan 2 yn cael ei baratoi gan Brifysgol Caerdydd fel rhan o gonsortiwm sy'n cynnwys prifysgolion Caerdydd, Bangor, Abertawe ag Aberystwyth."}, {"text_idx": "#000012", "text": "Bydd ail ran y cynllun yn para am bum mlynedd os bydd y cais yn llwyddiannus, ac fe fydd yn canolbwyntio ar ymchwil a mentergarwch."}, {"text_idx": "#000013", "text": "Dywedodd Llefarydd ar ran Llywodraeth Cymru: \"Cafodd HPC Wales ei ariannu er mwyn darparu adnoddau uwch-gyfrifiadurol o safon er mwyn cynorthwyo ymchwil a mentergarwch. Fe wnaeth y cynllun adrodd bod 170 o swyddi wedi eu creu, gan gynnig cymorth i 247 o fusnesau a chreu buddsoddiad o \u00a33.74m i economi Cymru."}, {"text_idx": "#000014", "text": "\"Mae'r targedau gwreiddiol yn adlewyrchu natur uchelgeisiol a dyfeisgar y cynllun. Hwn oedd y cynllun cyntaf o'i fath yng Nghymru ac fe gafodd y cynllun ei drefnu cyn i effaith sylweddol yr argyfwng economaidd ddod yn amlwg. Fe ddechreuodd y cynllun weithio'n llawn yn hwyrach na'r disgwyl. O ganlyniad, cafodd maint y cynllun ei leihau o gymharu gyda'r hyn yr oedd wedi ei gynllunio'n wreiddiol, a bu adolygiad o'r targedau o achos hynny.\""}, {"text_idx": "#000016", "text": "Prif StraeonBwrdd iechyd yn ymddiheuro wedi bron i ddegawdPublished3 awr yn o\u0302lCyfarfod i drafod newidiadau bwrdd rheoli URCPublished3 awr yn o\u0302lGemau rhagbrofol Euro 2024: Croatia 1-1 CymruPublished13 awr yn o\u0302l"}, {"text_idx": "#000017", "text": "Bwrdd iechyd yn ymddiheuro wedi bron i ddegawd"}, {"text_idx": "#000020", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000022", "text": "'Mae'r Gymraeg yn iaith wyddonol'"}, {"text_idx": "#000023", "text": "Goleuadau'r Gogledd yn goleuo'r awyr dros nos"}, {"text_idx": "#000024", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000025", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000029", "text": "Cysylltwch a\u0302 niTabledi a ffonau symudolHefyd yn Gymraeg"}]